 ร้านริมถนน 5แยก คนเยอะตลอด ถ้ามาช้าจะหาที่จอดรถยากซักหน่อย เพราะต้องจอดริมถนนหน้าร้านครับ

 เรียกว่าร้านขายเบียร์กินคู่กับแกล้มจะเหมาะที่สุด นั่งปุ๊บวางถั่วคลุกเครื่อง พริก เกลือ ต้นหอม ทันที คลุกถั่วแล้วสั่งเบียร์เย็นๆมากินด้วยกันก็เลิศแล้ว ถ้าสั่งเบียร์ พนักงานจะมารินใส่แก้วให้ แก้วที่ด้านในแช่น้ำไว้จนแข็ง กินใกล้หมดก็มาเปลี่ยนแก้วเย็นๆให้ใหม่

 ใครชอบเบียร์วุ้น (เบียร์ตายแล้วที่แช่เย็นจนเป็นเกล็ดน้ำแข็ง พอละลายรสชาติจะจืด ไม่มีฟอง) ก็สั่งได้ครับ ????

 มาว่ากันเรื่องอาหารบ้างครับ อย่าหาว่ากระแดะเลย เรียนตรงๆว่าบางอย่างกินลำบากครับ มีพอกินได้แบบอร่อยหน่อยก็พวก ยำ เห่าดง กุ้งแช่ รสจัดๆพอไหวครับ อาหารส่วนมากรสหวานนำจนเลี่ยน ยำเนื้อญี่ปุ่นนี่น่าเรียกว่าลาบเลือดหวานซะมากกว่า ปกติกินได้ทุกอย่างครับ ของดิบ ของสด แต่บางอย่างร้านนี้ขอบายจิงๆ

 สรุปว่ามานั่งกินเบียร์ กับแกล้มเบาๆ เหมาะกว่ากินข้าวจริงจังครับ บริการดี ดูแลเอาใจใส่ ราคาเหมาะสม ไม่แพงครับ